เอกสารแนบ 3

1.  รายงานการกำกับดูแลกิจการของคณะกรรมการตรวจสอบ

  (อ้างถึงข้อ 9 การควบคุมภายใน หน้า 61)

2.  ความรับผิดชอบต่อสังคม ชุมชน และสิ่งแวดล้อม

  (อ้างถึงข้อ 3 ลักษณะการประกอบธุรกิจ หน้า 5)

3.1 รายงานการกำกับดูแลกิจการของคณะกรรมการตรวจสอบ

  คณะกรรมการตรวจสอบ ทำหน้าที่ สอบทานงบการเงิน รายการที่เกี่ยวโยงกัน
  การปฏิบัติตามกฏระเบียบหลักทรัพย์และตลาดหลักทรัพย์แห่งประเทศไทย และกฏหมายที่เกี่ยวข้อง
  ประเมินระบบควบคุมภายในของบริษัท สอบทานงานตรวจสอบภายใน
  พิจารณาแผนงานตรวจสอบภายในประจำปี รวมถึงพิจารณาคัดเลือกผู้สอบบัญชี
  โดยคณะกรรมการตรวจสอบเป็นกรรมการอิสระ ซึ่งมีความรู้ทรงคุณวุฒิด้านบัญชีและการเงิน
  มีความเชี่ยวชาญงานด้านกฏหมาย และการบริหารองค์กร กรรมการอิสระ จำนวน 3 ท่าน
  ประกอบด้วย

  นายอมร อัศวานันท์ ประธานกรรมการตรวจสอบ

  นางนุชนาถ ธรรมมโนมัย กรรมการตรวจสอบ

  นางช่อทิพ ปราโมช ณ อยุธยา กรรมการตรวจสอบ

  คณะกรรมการตรวจสอบ ร่วมพิจารณากับฝ่ายบริหาร ผู้สอบบัญชี
  และเจ้าหน้าที่ตรวจสอบภายในของบริษัท ในวาระการประชุมปี 2551 จำนวนทั้งสิ้น 7 ครั้ง ดังนี้
  ไตรมาสที่ 1 , 2 , 3 ,ประจำปี และวาระพิเศษ 3 ครั้ง

  พิจารณางบการเงิน สำหรับปี สิ้นสุดวันที่ 31 ธันวาคม 2551 คณะกรรมการตรวจสอบ พิจารณา
  ร่วมหารือกับผู้ตรวจสอบบัญชี ไม่พบรายการใดผิดปกติอย่างมีนัยสำคัญ
  งบการเงินแสดงผลทางการเงิน เปิดเผยข้อมูล รายการเกี่ยวข้องกัน รายการที่เกี่ยวโยงกัน
  อย่างถูกต้อง ครบถ้วน ตามหลักการบัญชีที่รับรองทั่วไปมาตรฐานการบัญชี
  กฏระเบียบหลักทรัพย์และตลาดหลักทรัพย์แห่งประเทศไทย และกฏหมายที่เกี่ยวข้อง
  ซึ่งรายการปรับปรุงบัญชี เป็นการปรับปรุงตามหลักการบัญชีอย่างเหมาะสม

  พิจารณาการควบคุมภายใน ประเมินการควบคุมภายในของบริษัท
  โดยพิจารณางานตรวจสอบภายใน การบริหารงาน
  ซึ่งการปฏิบัติงานมีแนวทางปฏิบัติอย่างชัดเจนและสอดคล้องกัน โดยใช้การพัฒนาสารสนเทศ
  เพื่อสนับสนุนกระบวนการในองค์กรให้มีประสิทธิภาพยิ่งขึ้น
  ทั้งนี้ฝ่ายบริหารมีการปรับนโยบายบริหารให้สอดคล้องกับ สภาวะเศรษฐกิจ
  โดยฝ่ายบริหารมีหลักการบริหารธุรกิจ บริหารความเสี่ยงในด้านต่าง ๆ เพื่อหามาตรการควบคุม
  ป้องกันปัญหา ทำให้บริษัทมีระบบการปฏิบัติงานอย่างเป็นระบบ และมีการควบคุมภายในที่ดี

  พิจารณาการตรวจสอบภายใน สอบทานงานตรวจสอบภายในปี 2551
  มีการปฏิบัติตามแผนงานตรวจสอบ
  โดยมีการปรับเปลี่ยนแผนงานตรวจสอบให้สอดคล้องกับนโยบายบริหารของบริษัทอย่างเหมาะสม
  และสามารถประเมินผลการควบคุมภายในอย่างเพียงพอ สำหรับปี 2552
  คณะกรรมการตรวจสอบพิจารณาแผนงานและอัตรากำลังหน่วยงานตรวจสอบภายในของบริษัทมีความเหมาะสม
  โดยกำหนดวัตถุประสงค์การตรวจสอบภายใน
  เพื่อให้ปฏิบัติงานได้ตามเป้าหมายและมีระบบควบคุมภายในที่ดี

  พิจารณาคัดเลือกผู้สอบบัญชี ปี 2552 คณะกรรมการตรวจสอบพิจารณาคัดเลือก นายวิรัช
  อภิเมธีธำรง เลขทะเบียน 1378 หรือ นายชัยกรณ์ อุ่นปิติพงษา เลขทะเบียน 3196 หรือ
  นายอภิรักษ์ อติอนุวรรตน์ เลขทะเบียน 5202 แห่งสำนักงาน ดร.วิรัช แอนด์ แอสโซซิเอทส์
  เป็นผู้สอบบัญชีรับอนุญาตของบริษัท ค่าตอบแทนปีละ 570,000.00 บาท โดยแสดงความเห็นชอบ
  และเสนอต่อคณะกรรมการบริษัท เพื่อขออนุมัติมติที่ประชุมผู้ถือหุ้นต่อไป

3.2 ความรับผิดชอบต่อสังคม ชุมชน และสิ่งแวดล้อม

บริษัทฯ ยึดมั่นในนโยบายความรับผิดชอบต่อสังคม
ชุมชนและสิ่งแวดล้อมซึ่งได้กำหนดไว้ในพันธกิจของบริษัท
เพื่อให้เป็นหลักปฏิบัติและดำเนินการให้เกิดเป็นรูปธรรม
ติดตามดูแลมุ่งมั่นปฏิบัติอย่างจริงจังและต่อเนื่องเสมอมา
ถือเป็นภารกิจที่ทุกคนในองค์กรมีส่วนร่วมและทำด้วยความสมัครใจ ปลูกจิตสำนึกให้มีการแบ่งปันน้ำใจ
ช่วยเหลือเกื้อกูล แบ่งเบาภาระของสังคม ร่วมสร้างงานให้แก่ผู้ด้อยโอกาส
ประสานประโยชน์อันจะนำมาซึ่งความสุขให้แก่สังคม ชุมชน และรู้รักษ์สิ่งแวดล้อม
และร่วมสร้างสรรค์ให้องค์กรของเราเป็นองค์ที่มีคุณค่าของสังคม

ด้านสิ่งแวดล้อม

โครงการ “ คืนช้างสู่ธรรมชาติ ”

ผลิตภัณฑ์ ARROW ได้สนับสนุน “โครงการคืนช้างสู่ธรรมชาติ”
ตามแนวพระราชดำริของสมเด็จพระนางเจ้าพระบรมราชินีนาถ โดยการจัดจำหน่ายเสื้อคอลเล็คชั่น
“ช่วยช้างกลับบ้าน” รายได้ส่วนหนึ่งสมทบทุนมอบให้มูลนิธิคืนช้างสู่ธรรมชาติ เพื่อช่วยช้างไทยจำนวน
8 เชือกให้กลับคืนสู่ป่าธรรมชาติ โดยช้าง 1 เชือกต้องใช้ค่าใช้จ่าย 1,000,000 บาท ปี 2550
ได้ดำเนินการไปแล้ว 2 เชือก และในปี 2551 ได้นำช้างกลับคืนสู่ป่าจำนวน 3 เชือก คือ
ช้างเชือกที่ 3 – 4 (แม่- ลูก) ในวันที่ 22 สิงหาคม 2551 และ เชือกที่ 5 ในวันที่ 9 ธันวาคม
2551

ปลูกป่าลดภาวะโลกร้อน

▪ คณะกรรมการสวัสดิการและพนักงานบริษัทฯได้จัดกิจกรรมบำเพ็ญประโยชน์สู่สังคมภายใต้โครงการ
“PG รู้รักษ์ พิทักษ์ป่าชายเลน ตามแนวพระราชดำริ” ปลูกป่าชายเลน ณ ศูนย์อนุรักษ์ป่าชายเลน
อำเภอคลองโคน จังหวัดสมุทรสงคราม
ซึ่งเป็นโครงการป่าชายเลนตามแนวพระราชดำริของสมเด็จพระเทพรัตนราชสุดาสยามบรมราชกุมารี
ที่ทรงให้ความสำคัญกับป่าชายเลนในการเป็นแหล่งอนุบาลสัตว์น้ำและเป็นแนวป้องกันคลื่นตามธรรมชาติที่ช่วยลดการกัดเซาะชายฝั่งอันเป็นปมปัญหาจากภาวะวิกฤติโลกร้อน

▪ ร่วมกับสมาคมส่งเสริมเทคโนโลยี ไทย – ญี่ปุ่น (สสท.) จัดทำกิจกรรมปลูกป่าชายเลน ณ
เขตรักษาพันธุ์สัตว์ป่าเขาอ่างฤาไน จ.ฉะเชิงเทรา เป็นโครงการต่อเนื่องจากปีที่ผ่านมา คือ
การสร้างโป่งเทียมและปลูกต้นไม้เพื่อเป็นอาหารให้สัตว์ป่า โดยเฉพาะอย่างยิ่งช้างป่า
ซึ่งเป็นสัตว์ใกล้สูญพันธุ์และมีอยู่อย่างชุกชุมบริเวณ เขตรักษาพันธุ์สัตว์ป่าเขาอ่างฤาไน
จ.ฉะเชิงเทรา ซึ่งมีอาณาเขตติดกับอุทยานแห่งชาติเขาใหญ่ จ.นครนายก

ด้านการศึกษา

บริษัทฯได้ตระหนักถึงความสำคัญในการมีส่วนร่วมเพื่อการพัฒนาด้านอาชีพให้แก่นักศึกษา
ในสถาบันการศึกษาต่างๆ ให้มีความรู้ ความเข้าใจในการปฏิบัติงานจริง เพิ่มทักษะ ประสบการณ์
การปรับตัวและการทำงานร่วมกับผู้อื่น
เป็นการสร้างเสริมสมรรถภาพในการประกอบอาชีพในอนาคตต่อไป โดยได้ร่วมกับ
เทคนิคพาณิชยการกบินทร์บุรี เทคโนโลยีแหลมฉบัง จัดโครงการ
“สร้างเสริมประสบการณ์วิชาชีพด้านการส่งเสริมการขาย“
โดยรับสมัครนักศึกษาซึ่งเรียนในสาขาที่เกี่ยวข้องกับการตลาดมาฝึกวิชาชีพ
และรับฝึกงานนักศึกษาปริญญาตรี ด้านสำนักงาน จากมหาวิทยาลัยธรรมศาสตร์

ในปี 2551 บริษัทและพนักงานได้ร่วมแบ่งปันน้ำใจเพื่อช่วยเหลือสังคมในด้านการศึกษา
และได้ดำเนินกิจกรรมด้านการศึกษาต่าง ๆ ดังนี้

-   สนับสนุนทุนและกิจกรรมเพื่อการศึกษาแก่นักเรียนของโรงเรียนวัดดอกไม้ กรุงเทพฯ

-   สนับสนุนทุนและกิจกรรมเพื่อการศึกษาแก่นักเรียนในถิ่นทุรกันดารของจังหวัดปราจีนบุรี
    ตามโครงการธารน้ำใจสู่ชนบทปีที่ 5 ซึ่งมีการสนับสนุนทุนการศึกษา โสตทัศนูปกรณ์
    รถจักรยานหนังสือและ สิ่งของ แก่นักเรียนที่เรียนดีแต่ขาดแคลนทุนทรัพย์
    ดังมีโรงเรียนต่างๆดังนี้

    -   โรงเรียนบ้านเขากระแต ต.ย่านรี อ.กบินทร์บุรี จ.ปราจีนบุรี

    -   โรงเรียนบ้านหนองประดู่ ต.วังตะเคียน อ.กบินทร์บุรี จ.ปราจีนบุรี

-   สนับสนุนสร้างหอสมุดโรงเรียนบ้านหนองศรีวิชัย ต.นนทรี อ.กบินทร์บุรี จ.ปราจีนบุรี

-   ร่วมกับชมรมบริหารงานบุคคลเครือสหพัฒน์กบินทร์บุรี มอบทุนอาหารกลางวัน โสตทัศนูปกรณ์

  แก่โรงเรียนวัดเกาะแดง ต.วังตาล อ.กบินทร์บุรี จ.ปราจีนบุรี

มหาวิทยาลัยเทคโนโลยีราชมงคลศรีวิชัย

บริษัทฯ ได้บริจาคเครื่องถักผ้าจำนวน 1 เครื่องและเครื่องถักปก / แขนจำนวน 2 เครื่อง
ซึ่งเป็นเครื่องรุ่นเดิมให้แก่มหาวิทยาลัยเทคโนโลยีราชมงคลศรีวิชัย
เพื่อเป็นประโยชน์ต่อการเรียนการสอนและฝึกปฏิบัติงานแก่นักศึกษา สาขาวิชาเทคโนโลยีเสื้อผ้า
คณะวิศวกรรมศาสตร์ และยังเป็นการสนับสนุนให้นักศึกษาได้เรียนรู้การปฏิบัติงานจริง
เพื่อเสริมสร้างทักษะในการทำงาน

ด้านสังคม ชุมชน และวัฒนธรรม

มูลนิธิ ดร.เทียม โชควัฒนา

● บริษัทฯ และบริษัทในเครือสหพัฒน์ ร่วมเป็นเจ้าภาพสวดพระอภิธรรมพระศพ
สมเด็จพระเจ้าพี่นางเธอ เจ้าฟ้ากัลยานิวัฒนา กรมหลวงนราธิวาสราชนครินทร์ ณ
พระที่นั่งจักรีมหาปราสาท

● บำเพ็ญประโยชน์แก่ สังคม การศึกษา กองทุนเพื่อศาสนกุศล

ปี 2551 ทุนการศึกษา/จัดสร้าง /บูรณะศาสนสถาน / ศาลาห้องปฏิบัติธรรม จำนวน 1,044,000
บาท

โรงพยาบาลรามาธิบดี

โรงพยาบาลรามาธิบดีได้ดำเนินการก่อสร้างอาคารสมเด็จพระเทพรัตน์
ปัจจุบันยังขาดงบประมาณในด้านการตบแต่งและการจัดหาเครื่องมือและครุภัณฑ์ทางการแพทย์
ซึ่งยังต้องใช้งบประมาณเพิ่มอีกประมาณ 1,600 ล้านบาท
เป็นอาคารที่ทันสมัยสามารถรักษาผู้ป่วยได้ทุกประเภท
อีกทั้งยังเป็นสถานที่ฝึกหัดแพทย์และเป็นศูนย์ค้นคว้าวิจัยทางการแพทย์อีกหลายแขนงในระดับนานาชาติ
บริษัทฯให้การสนับสนุนเป็นจำนวนเงิน 1,000,000.- บาท

วัดทองบน กรุงเทพฯ / วัดสันหลวง จังหวัดลำพูน / วัดรัตนชมภู ปราจีนบุรี

ร่วมเป็นเจ้าภาพทอดกฐินผ้าสามัคคีกับเครือสหพัฒน์ และชุมชนในท้องถิ่น เพื่อสร้างพระวิหาร
ศาลาอเนกประสงค์ สร้างเมรุ บูรณะปฏิสังขรณ์วัด

องค์กรของเรา

▪ การจ้างงานคนพิการ

ด้วยความมุ่งมั่นและตั้งใจพร้อมที่จะปฏิบัติและดำเนินงานอย่างต่อเนื่องในการส่งเสริมการจ้างงานคนพิการเข้าทำงานในตำแหน่งที่เหมาะสมกับความพิการของแต่ละคนโดยไม่เลือกปฏิบัติ
บริษัทได้เริ่มรับคนพิการเข้าทำงานตั้งแต่ปี 2534
เป็นต้นมาจนถึงปัจจุบันมีพนักงานพิการจำนวนทั้งหมด 16 คน
ซึ่งสูงกว่าเกณฑ์มาตรฐานที่กฎหมายกำหนด
บริษัทได้ส่งเสริมให้พนักงานเหล่านี้มีทักษะมีความรู้ในงานเพิ่มขึ้นได้แสดงศักยภาพของตนเอง
และส่งเสริมสุขภาพของพนักงานในโครงการ “ขยับเส้นสายผ่อนคลายกล้ามเนื้อ”
โดยเลือกท่าบริหารให้สอดคล้องกับความพิการ

ในปี 2551
บริษัทได้รับการคัดเลือกจากสำนักงานพัฒนาสังคมและความมั่นคงของมนุษย์ให้เป็นสถานประกอบการที่ให้การสนับสนุนการส่งเสริมและพัฒนาคุณภาพชีวิตคนพิการและยังได้เป็นตัวแทนของสถานประกอบการในการเป็นสื่อประชาสัมพันธ์กระตุ้นให้ผู้พิการได้มองเห็นศักยภาพของตนเองในสื่อต่าง
ๆ เช่น ปฏิบัติการเตรียมความพร้อมวิทยุชุมชนเครือสหพัฒนฯ คลื่น FM 91.0 เมกกะเฮิร์ซ
การร่วมอภิปรายในวันคนพิการสากล และการประชุมของสโมสรโรตารี่ล้านนา จังหวัดเชียงใหม่
เพื่อกระตุ้นให้องค์กรต่าง ๆ หันมาสนใจจ้างงานคนพิการให้มากขึ้น

▪ ด้านยาเสพติด

บริษัทได้ดำเนินการจัดการเรื่องยาเสพติดในด้านการป้องกันอย่างต่อเนื่องโดยเน้นการสร้างจิตสำนึก
เพื่อเป็นการสร้างภูมิคุ้มกันด้านจิตใจให้แก่พนักงานของบริษัท ได้แก่ อบรมให้ความรู้แก่พนักงาน
ตลอดจนบริษัทได้ตระหนักว่าการที่จะชนะยาเสพติดเป็นเรื่องที่ทุกคนต้องร่วมแรงร่วมใจที่จะต่อสู้และเอาชนะยาเสพติด
จึงได้จัดตั้งชมรม To Be Number One ในบริษัท
เพื่อให้พนักงานเกิดค่านิยมของการเป็นที่หนึ่งได้โดยไม่ต้องพึ่งยาเสพติด
บริษัทได้จัดกิจกรรมสร้างสรรค์ที่เป็นการสร้างเสริมภูมิคุ้มกันทางจิตใจ
ทั้งกิจกรรมกีฬาและสันทนาการ ให้พนักงานมีส่วนร่วมและให้โอกาสในการแสดงออกที่ถูกต้อง เช่น
การจัดตั้ง Friend Conner
เพื่อให้คำปรึกษาและความช่วยเหลือในแนวทางที่ถูกต้องทั้งด้านการทำงาน และเรื่องส่วนตัว
การประกวดร้องเพลง “PG Love Mum Love My Song” กิจกรรมเหล่านี้
เป็นการใช้เวลาว่างให้เป็นประโยชน์ เกิดความภาคภูมิใจ โดยในปี 2551
บริษัทได้รับคัดเลือกเป็นตัวแทนระดับภาคเหนือในการเข้าร่วมการแข่งขันชมรม To Be Number
One

▪ ด้านการป้องกันและบริหารจัดการเรื่องเอดส์

บริษัทมีเจตนารมณ์อย่างชัดเจนในการส่งเสริมดูแลสุขภาพของพนักงานโดยได้กำหนดนโยบายป้องกันและบริหารจัดการเรื่องเอดส์อย่างชัดเจนและต่อเนื่องเพื่อดูแลให้พนักงานทุกคนมีสิทธิเท่าเทียมกันในทุกด้านตามหลักสิทธิมนุษยชน
ดังนั้นบริษัทจึงบริหารจัดการส่งเสริมให้พนักงานดูแลสุขภาพของตนเองอย่างถูกวิธี
เพื่อให้ครอบคลุมโรคอื่นๆที่มีความเสี่ยงสูง และมักจะเกิดกับพนักงานผู้ติดเชื้อเอดส์
โดยเฉพาะวัณโรคซึ่งผู้ติดเชื้อเอดส์ที่มีร่างกายอ่อนแอจะติดเชื้อนี้
อีกทั้งวัณโรคเป็นโรคที่สามารถติดต่อไปยังคนอื่นได้ บริษัทจึงได้บริหารจัดการเรื่อง

วัณโรค เพื่อเป็นการป้องกันและดูแลพนักงานไม่ให้เกิดการเลือกปฏิบัติเช่นเดียวกับผู้ติดเชื้อเอดส์
โดยได้เข้าร่วมโครงการป้องกันและบริหารจัดการด้านเอดส์และวัณโรคในสถานประกอบกิจการ
(ASO-T Thailand) โดยสมาคมแนวร่วมธุรกิจไทยต้านภัยเอดส์ (TBCA) กรมควบคุมโรค
กระทรวงสาธารณสุข และกรมสวัสดิการคุ้มครองแรงงาน กระทรวงแรงงาน
ในการประเมินมาตราฐานบริหารจัดการของบริษัท
ความรู้ความเข้าใจเกี่ยวกับวัณโรคและโรคเอดส์ในด้านการป้องกันดูแลสนับสนุนช่วยเหลือและรักษาจนได้รับรางวัล
มาตราฐานการบริหารจัดการด้านเอดส์และวัณโรคในสถานประกอบกิจการ (ASO-T Thailand)
ประจำปี 2551 ระดับแพลตินั่ม

แรงงานสัมพันธ์และสวัสดิการ

บริษัทมุ่งเน้นการสร้างทัศนคติ ความเข้าใจ และการไว้วางใจที่ดีต่อกัน ระหว่างบริษัทกับพนักงาน
โดยมีจุดมุ่งหมายให้พนักงานทราบถึงทิศทางแนวทางการดำเนินธุรกิจ
เป็นการส่งเสริมให้เกิดความร่วมมือที่ดีต่อกันภายในบริษัท
รวมทั้งบริษัทได้จัดสวัสิดการที่เหมาะสมเป็นประโยชน์และมีความจำเป็นสำหรับพนักงาน
บริษัทได้ตระหนักถึงการพัฒนาคุณภาพชีวิตของพนักงานโดยได้จัดกิจกรรมสร้างเสริมสุขภาพ
ตั้งแต่ร่วมโครงการ “ลดความเสี่ยงต่อโรคหัวใจและหลอดเลือด” โครงการ “ลดอ้วนไร้พุง”
ร่วมกับศูนย์สาธารณสุข พื้นที่ 7 บุญมี ปุรุราชรังสรรค์ เพื่อให้พนักงานดูแลสุขภาพของตนเอง
มีทักษะและปรับเปลี่ยนพฤติกรรมทั้งในด้านโภชนาการ การออกกำลังกาย
และการปรับพฤติกรรมที่เหมาะสม ตลอดจนโครงการ “ขยับเส้นสาย ผ่อนคลายกล้ามเนื้อ”
เป็นโครงการที่ให้พนักงานออกกำลังกายตามระบบกายภาพบำบัด
เพื่อลดอาการเมื่อยล้าจากการทำงานและลดความเสี่ยงในการเกิดโรคต่าง ๆ
ในการทำงานด้วยซึ่งบริษัทได้จัดสวัสดิการต่าง ๆ ที่ให้พนักงาน ดังต่อไปนี้

1.สวัสดิการที่พัฒนาความรู้พนักงาน

 การส่งเสริมและให้ทุนการศึกษา  การอบรมให้ความรู้พนักงานในด้านต่างๆ
การจัดให้มีห้องสมุด

2. สวัสดิการที่ช่วยเหลือในเรื่องค่าครองชีพ

ค่าครองชีพ ค่าเข้ากะ เงินช่วยเหลือกรณี บิดา มารดา และคู่สมรสที่เสียชีวิต

เงินช่วยเหลือกรณีประสบภัย เงินช่วยเหลือกรณีพนักงานเสียชีวิต จัดเครื่องแบบพนักงาน
ค่าใช้จ่ายในการเดินทาง ค่าพาหนะ ค่าน้ำมัน จัดรถรับส่งพนักงาน ร้านสวัสดิการในราคาพิเศษ

ซื้อสินค้าบริษัทในเครือราคาพิเศษ โรงอาหารที่ถูกสุขลักษณะ และราคาพิเศษ

3.สวิสดิการช่วยเหลือการออม กองทุนสำรองเลี้ยงชีพ

4.สวัสดิการที่พัฒนาสถาบันครอบครัวพนักงาน ทุนการศึกษาบุตรพนักงานมูลนิธิ ดร.เทียม โชควัฒนา

5. สวัสดิการที่ส่งเสริมความมั่นคงในอนาคต

เงินบำเหน็จ รางวัลที่พนักงานปฏิบัติงานครบ 10 ,20,30 ปี

เงินกู้เพื่อที่อยู่อาศัยผ่านธนาคารอาคารสงเคราะห์

6.สวัสดิการนันทนาการ และสุขภาพอนามัย

จัดกิจกรรมแข่งขันกีฬา จัดกิจกรรมประเพณีต่างๆ ห้องพยาบาลประจำบริษัท
ให้ความรู้เรื่องสุขภาพอนามัย

ตรวจสุขภาพประจำปี และตรวจสุขภาพที่มีความเสี่ยงต่อการทำงาน

การอนุรักษ์พลังงาน

บริษัทฯ มีนโยบายการใช้พลังงานให้เกิดประสิทธิภาพ
ลดการเกิดผลกระทบต่อสิ่งแวดล้อมให้มากที่สุดโดยไม่กระทบต่อการทำงานและคุณภาพชีวิตของพนักงาน
โดยได้แต่งตั้งทีมอนุรักษ์พลังงานซึ่งมีบุคลากรที่มีความรู้ด้านวิศวกรรมเป็นคณะทำงาน มีหน้าที่วางแผน
บริหารจัดการ และติดตามการอนุรักษ์พลังงานของหน่วยงานต่าง ๆ
ตลอดจนให้การส่งเสริมโดยการอบรมเพิ่มความรู้ด้านการอนุรักษ์พลังงานโดยได้รับเกียรติบัตรโครงการอนุรักษ์พลังงานแบบมีส่วนร่วมจากกรมพัฒนาพลังงานทดแทนและอนุรักษ์พลังงาน
กระทรวงพลังงาน

ในปี 2551 ได้บริหารจัดการด้านพลังงาน ดังนี้

-   การจัดการพลังงานไฟฟ้า มีการควบคุมค่าพลังงานพื้นฐาน
    เทคนิคด้านวิศวกรรมด้วยระบบคอมพิวเตอร์อันเป็นระบบการควบคุมอัตโนมัติในการจัดการการใช้พลังงานไฟฟ้า
    (Energy Management Control System) ทุกสาขาอย่างต่อเนื่อง
    บริษัทสามารถใช้เครื่องจักร
    อุปกรณ์ไฟฟ้าทุกชนิดได้อย่างมีประสิทธิภาพทำให้สามารถควบคุมค่าพลังงานไฟฟ้าอย่างเหมาะสม

-   ลดการใช้พลังงาน โดยการปรับเปลี่ยนการใช้อุปกรณ์ที่มีประสิทธิภาพสูง เช่น
    เปลี่ยนหลอดไฟฟ้า บัลลาสต์ ปั๊มลม แบบประสิทธิภาพสูง โดยวิเคราะห์ผลประหยัดและคืนทุน
    ตลอดจนได้ปรับเปลี่ยนการใช้เชื้อเพลิงหม้อไอน้ำจากน้ำมันเตาเป็นเชื้อเพลิงชีวภาพ
    (Biomass)
    ทำให้สามารถลดต้นทุนการผลิตและเป็นการช่วยลดการนำเข้าน้ำมันจากต่างประเทศได้

-   บริษัทได้เข้าร่วมโครงการฝึกอบรมในการเขียนคู่มือ“การจัดการพลังงานไฟฟ้าสำหรับอุตสาหกรรม”
    (Electrical Energy Efficiency Improvement Handbook, EEH) ณ ประเทศญี่ปุ่น
    เป็นโครงการที่กรมส่งเสริมอุตสาหกรรม กระทรวงอุตสาหกรรมร่วมกับ The Energy
    Conservation Center, Japan (ECCJ) และสถาบันสิ่งแวดล้อมไทย
    เพื่อให้ตัวแทนของบริษัทได้นำความรู้ความสามารถในการจัดการใช้พลังงานจากไฟฟ้าด้วยตนเองโดยเน้นการนำประสบการณ์จริงพร้อมทั้งร่วมจัดทำคู่มือการจัดการพลังงานไฟฟ้าสำหรับโรงงานอุตสาหกรรมและทำการเผยแพร่ให้โรงงานอุตสาหกรรมขนาดกลางและขนาดย่อมนำไปใช้ได้ด้วยตนเองซึ่งโครงการจะแล้วเสร็จในปี
    2552

-   การสร้างจิตสำนึกให้พนักงานทุกคนมีส่วนร่วมประหยัดพลังงาน
    เน้นการอบรมให้ความรู้ในการใช้งานและบำรุงรักษาอย่างถูกวิธี การจัดนิทรรศการ
    การรับข้อเสนอแนะเรื่องการประหยัดพลังงานและนำผลงานที่พนักงานเสนอมาปฏิบัติใช้จริงจนได้รับรางวัลดีเด่นอันดับ
    2 ประเภท Energy Saving & Global Warming & Environment จาก
    โครงการประกวดนวัตกรรมเครือสหพัฒน์ ประจำปี 2551(Chairman Awards 2008)

การบริหารจัดการด้านความปลอดภัย อาชีวอนามัย และสภาพแวดล้อมในการทำงาน

บริษัทมีนโยบายในการบริหารจัดการด้านความปลอดภัย อาชีวอนามัย
และสภาพแวดล้อมในการทำงานอย่างต่อเนื่อง โดยมีคณะทำงานด้านความปลอดภัย ประกอบด้วย
คณะกรรมการความปลอดภัย อาชีว อนามัย และสภาพแวดล้อมในการทำงาน (คปอ.)
เจ้าหน้าที่ความปลอดภัยในการทำงานระดับหัวหน้างาน ระดับวิชาชีพ และระดับบริหาร
โดยดำเนินการด้านต่าง ๆ ดังนี้

1.  การปลูกจิตสำนึกความปลอดภัย
    โดยรณรงค์ปลูกจิตสำนึกความปลอดภัยให้พนักงานทุกคนมีวินัยในการปฏิบัติงาน
    ตั้งแต่การศึกษาวิธีการทำงานที่ถูกต้อง การตรวจสอบเครื่องจักรอุปกรณ์ก่อนปฏิบัติงานทุกครั้ง
    และมีการทำงานที่ถูกต้องและปลอดภัย
    ตลอดจนการให้พนักงานมีส่วนร่วมในการเสนอแนะวิธีการปรับปรุงงานให้ปลอดภัยด้วย

2.  การป้องกันและลดอุบัติเหตุจากการทำงานเชิงรุก
    โดยกำหนดให้มีคณะกรรมการตรวจประเมินความปลอดภัย (Safety Audit)
    เพื่อค้นหาและกำจัดสาเหตุของอุบัติเหตุ ทั้งสาเหตุที่เกิดจากสภาพการณ์ที่ต่ำกว่ามาตรฐาน
    (Substandard Conditions) และการกระทำที่ต่ำกว่ามาตรฐานของผู้ปฏิบัติงาน
    (Substandard Acts)
    เพื่อนำไปแก้ไขหรือวางแผนปรับปรุงสภาพการทำงานให้มีความปลอดภัย
    จากการดำเนินการป้องกันและลดอุบัติเหตุจากการทำงานเชิงรุกดังกล่าว
    ทำให้บริษัทได้รับการประกาศเกียรติคุณรางวัลระดับเงิน ในโครงการ
    “รณรงค์ลดสถิติอุบัติเหตุจากการทำงานให้เป็นศูนย์” (Zero-Accident Campaign)
    จากกระทรวงแรงงาน

3.  การตรวจสุขภาพทั่วไปและตรวจตามปัจจัยเสี่ยงของงาน เน้นการตรวจให้ถูกหลักอาชีวอนามัย
    เป็นแนวทางดูแลความปลอดภัยและความเสี่ยงต่อสุขภาพหรือความผิดปกติจากการทำงาน
    เพื่อดำเนินการป้องกันและดูแลอย่างถูกต้อง ในปี 2551
    ผลการตรวจสุขภาพทั่วไปและตรวจตามปัจจัยเสี่ยงของงาน
    พบว่าพนักงานในองค์กรมีสุขภาพแข็งแรงและไม่มีโรคที่เกิดจากความเสี่ยงในงาน

4.  การพัฒนาความรู้ด้านความปลอดภัย
    ตั้งแต่การอบรมเจ้าหน้าที่ความปลอดภัยในการทำงานระดับหัวหน้างานและระดับบริหาร
    การอบรมความปลอดภัยในการทำงานเชิงปฏิบัติการโดยใช้วิทยากรภายในซึ่งมีความรู้ความสามารถตามลักษณะงานที่เกี่ยวข้อง
    รวมถึงการอบรมให้ความรู้เพื่อให้พนักงานสามารถนำความรู้ที่ได้ไปใช้ในการทำงานและชีวิตประจำวัน
    อาทิเช่น การปฐมพยาบาลเบื้องต้น (First aid) การป้องกันโรคเอดส์
    การดับเพลิงขั้นต้นและฝึกซ้อมหนีไฟ เป็นต้น

5.  การดำเนินงานด้านส่งเสริมสุขภาพ
    เพื่อให้พนักงานมีความรู้ความเข้าใจและตระหนักถึงความสำคัญของการมีสุขภาพอนามัยที่ดี
    การมีสุขภาพจิตที่สดใส ภายใต้สิ่งแวดล้อมในการทำงานที่เหมาะสมและมีความปลอดภัย คือ
    โครงการ “ขยับเส้นสาย ผ่อนคลายกล้ามเนื้อ” เพื่อส่งเสริมให้พนักงานออกกำลังกาย
    ลดความเมื่อยล้าจากการทำงาน

6.  การดำเนินงานด้านสิ่งแวดล้อม
    บริษัทมีนโยบายในการเสริมสร้างสภาพแวดล้อมในการทำงานที่ดีในบริษัทและชุมชน
    ตั้งแต่การตรวจวิเคราะห์คุณภาพอากาศในบริเวณพื้นที่ทำงาน (Working area
    measurement) การตรวจวิเคราะห์คุณภาพน้ำ
    เพื่อควบคุมปัจจัยเสี่ยงด้านสิ่งแวดล้อมที่อาจส่งผลกระทบต่อสุขภาพของพนักงานในองค์กรและชุมชนใกล้เคียง
    เช่น การตรวจปริมาณของสารเจือปนในอากาศที่ระบายออกจากโรงงาน (Boiler)

รวมถึงการปรับปรุงประสิทธิภาพการเผาไหม้ของเชื้อเพลิงชีวมวล (Bio mass)
การบำบัดน้ำเสียก่อนปล่อยออกสู่แหล่งน้ำภายนอก ซึ่งทุกค่าได้ตามมาตรฐานที่กฎหมายกำหนด
นอกจากนั้นได้ดำเนินโครงการ “ปอดไร้ฝุ่น” ด้วยการดูดฝุ่นในรางไฟและบริเวณโดยรอบเครื่องจักร
เพื่อลดปริมาณฝุ่นฝ้ายเป็นการป้องกันอัคคีภัยและดูแลสุขภาพพนักงาน
ตลอดจนการเลือกใช้อุปกรณ์ต่างๆ ในการทำงานให้เป็นมิตรกับสิ่งแวดล้อม เช่น
การเลือกใช้เครื่องดับเพลิงชนิดที่ไม่ทำลายชั้นบรรยากาศ ได้แก่ Halotron-1 และ ABFFC
(Aqueous Biological Film Fomiling Catalyst) การเลือกใช้เชื้อเพลิงชีวมวล
(Biomass) แทนน้ำมันเตา เป็นต้น